CELEX: 32014R1160
Language: sk
Date: 2014-10-30 00:00:00
Title: Nariadenie Komisie (EÚ) č. 1160/2014 z  30. októbra 2014 , ktorým sa mení a dopĺňa príloha II k nariadeniu Európskeho parlamentu a Rady (ES) č. 998/2003, pokiaľ ide o zoznam krajín a území  Text s významom pre EHP

31.10.2014   
            
            
               SK
            
            
               Úradný vestník Európskej únie
            
            
               L 311/17
            
         NARIADENIE KOMISIE (EÚ) č. 1160/2014
   z 30. októbra 2014,
   ktorým sa mení a dopĺňa príloha II k nariadeniu Európskeho parlamentu a Rady (ES) č. 998/2003, pokiaľ ide o zoznam krajín a území
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 998/2003 z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat a ktorým sa mení a dopĺňa smernica Rady 92/65/EHS (1), a najmä na jeho články 10 a 19,
   keďže:
   
               (1)
            
            
               Nariadením (ES) č. 998/2003 sa stanovujú veterinárne požiadavky uplatniteľné na nekomerčné premiestňovanie spoločenských zvierat a pravidlá uplatniteľné na kontroly takýchto premiestňovaní.
            
         
               (2)
            
            
               V časti C prílohy II k nariadeniu (ES) č. 998/2003 sa uvádzajú tretie krajiny a územia bez výskytu besnoty a tretie krajiny a územia, v prípade ktorých sa zistilo, že riziko šírenia besnoty do Únie v dôsledku nekomerčného premiestňovania spoločenských zvierat z týchto krajín a území nie je vyššie ako riziko spojené s takýmto premiestňovaním medzi členskými štátmi.
            
         
               (3)
            
            
               Ak má byť krajina zaradená do zoznamu, mala by preukázať svoj štatút, pokiaľ ide o besnotu, ako aj to, že spĺňa určité požiadavky týkajúce sa oznamovania podozrenia na besnotu, monitorovacieho systému, štruktúry a organizácie veterinárnych služieb, implementácie všetkých regulačných opatrení na prevenciu a kontrolu besnoty a pravidiel obchodu s vakcínami proti besnote.
            
         
               (4)
            
            
               Bývalá Juhoslovanská republika Macedónsko predložila informácie, pokiaľ ide o štatút s ohľadom na besnotu, ako aj informácie týkajúce sa dodržiavania požiadaviek stanovených v nariadení (ES) č. 998/2003. Z posúdenia predložených informácií vyplýva, že bývalá Juhoslovanská republika Macedónsko spĺňa príslušné požiadavky stanovené v uvedenom nariadení a mala by sa preto zaradiť do zoznamu uvedenom v časti C prílohy II k nariadeniu (ES) č. 998/2003.
            
         
               (5)
            
            
               Nariadenie (ES) č. 998/2003 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V časti C prílohy II k nariadeniu (ES) č. 998/2003 sa medzi položku Svätá Lucia a Montserrat vkladá táto položka:
   
      „MK … bývalá juhoslovanská republika Macedónsko“
   
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. októbra 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 146, 13.6.2003, s. 1.